ΟΔΗΓΙΑ ΤΟΥ ΣΥΜΒΟΥΛΙΟΥ της 9ης Απριλίου 1968 περί εμπορίας υλικών αγενούς πολλαπλασιασμού της αμπέλου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43 αυτής,

την πρόταση της Επιτροπής,

τη γνώμη της Συνελεύσεως(1),

τη γνώμη της Οικονομικής και Κοινωνικής Επιτροπής,

Εκτιμώντας:

ότι η παραγωγή οίνου και επιτραπεζίων σταφυλών κατέχει σημαντική θέση στη γεωργία της Ευρωπαϊκής Οικονομικής Κοινότητος-

ότι ικανοποιητικά αποτελέσματα στην καλλιέργεια της αμπέλου εξαρτώνται κατά μεγάλο μέρος από τη χρησιμοποίηση καταλλήλων φυτών- ότι για το σκοπό αυτό ορισμένα Κράτη Μέλη από αρκετό καιρό περιόρισαν την εμπορία υλικών αγενούς πολλαπλασιασμού της αμπέλου με εμπορία του ξύλου και φυτών αμπέλου υψηλής ποιότητος- ότι τα κράτη αυτά έχουν επωφεληθεί από τα αποτελέσματα των εργασιών συστηματικής φυτικής επιλογής οι οποίες διενεργούνται από πολλές δεκαετίες και κατέληξαν στη δημιουργία σταθερών και ομοιομόρφων ποικιλιών αμπέλου των οποίων τα χαρακτηριστικά επιτρέπουν την πρόβλεψη ουσιαστικών πλεονεκτημάτων για τις προβλεπόμενες χρήσεις-

ότι θα επιτευχθεί μεγαλύτερη απόδοση στην καλλιέργεια της αμπέλου στην Κοινότητα με την εφαρμογή από τα Κράτη Μέλη ενιαίων και όσο το δυνατόν αυστηροτέρων κανόνων, όσον αφορά την εκλογή των ποικιλιών που γίνονται δεκτές στην εμπορία-

ότι εν τούτοις δικαιολογείται περιορισμός της εμπορίας ορισμένων ποικιλιών μόνο εφ' όσον παρέχεται ταυτόχρονα η εγγύηση για τον αμπελουργό ότι θα αποκτήσει πράγματι πολλαπλασιαστικό υλικό αυτών των ιδίων ποικιλιών-

ότι για το λόγο αυτόν ορισμένα Κράτη Μέλη εφαρμόζουν συστήματα πιστοποιήσεως που έχουν ως αντικείμενο να εξασφαλίζουν με επίσημο έλεγχο την ταυτότητα και την καθαρότητα των ποικιλιών, καθώς και την υγιεινή τους κατάσταση, ιδίως όσον αφορά τις ιώσεις- ότι τα συστήματα αυτά δύνανται να αποτελέσουν μία από τις βάσεις ενός ενιαίου συστήματος πιστοποιήσεως στην Κοινότητα-

ότι πρέπει για το πολλαπλασιαστικό υλικό που παράγεται στην Κοινότητα να εφαρμόζεται ένα τέτοιο σύστημα τόσο στις συναλλαγές μεταξύ των Κρατών Μελών όσο και στην εμπορία στις εθνικές αγορές-

ότι κατά γενικό κανόνα το πολλαπλασιαστικό υλικό που προορίζεται για την παραγωγή σταφυλών ή την παραγωγή πολλαπλασιαστικού υλικού πρέπει να τίθεται σε εμπορία, μόνο αν σύμφωνα με τους κανόνες πιστοποιήσεως ελέγχθηκε και πιστοποιήθηκε επίσημα ως βασικό πολλαπλασιαστικό υλικό ή ως πιστοποιημένο πολλαπλασιαστικό υλικό- ότι η εκλογή των τεχνικών όρων "βασικό πολλαπλασιαστικό υλικό" και "πιστοποιημένο υλικό" βασίζεται σε μια ήδη υφισταμένη διεθνή ορολογία και σε κοινοτικά συστήματα που προβλέπονται για τα άλλα γένη και είδη φυτών-

ότι είναι επιθυμητό να περιορισθεί η εμπορία στο πιστοποιημένο πολλαπλασιαστικό υλικό της αμπέλου που αποκτάται με κλωνική επιλογή- ότι εν τούτοις είναι προς το παρόν αδύνατο να επιτευχθεί ο στόχος αυτός, δεδομένου ότι οι ανάγκες της Κοινότητος δεν θα μπορούσαν να καλυφθούν στο σύνολό τους από το υλικό αυτό- ότι πρέπει γι' αυτό να γίνει προσωρινά αποδεκτή η εμπορία του ελεγχομένου υλικού "standard" που πρέπει επίσης να διαθέτει ταυτότητα και καθαρότητα της ποικιλίας αλλά που δεν προσφέρει πάντοτε την αυτή εγγύηση με το πολλαπλασιαστικό υλικό που αποκτάται με κλωνική επιλογή- ότι εν τούτοις η κατηγορία αυτή πρέπει να εξαφανισθεί σταδιακά-

ότι, αν σε Κράτος Μέλος δεν υφίσταται πολλαπλασιασμός της αμπέλου ή εμπορία αυτού του πολλαπλασιαστικού υλικού, είναι δικαιολογημένο να απαλλάσσεται το κράτος αυτό από την υποχρέωση να προβαίνει σε πιστοποίηση ή σε έλεγχο του "standard" πολλαπλασιαστικού υλικού, χωρίς τούτο να επηρεάζει την υποχρέωσή του να περιορίζει την εμπορία στο πιστοποιημένο πολλαπλασιαστικό υλικό και στο "standard" πολλαπλασιαστικό υλικό-

ότι πρέπει να αποκλείεται από το πεδίο εφαρμογής των κοινοτικών κανόνων το πολλαπλασιαστικό υλικό που δεν έχει τεθεί στην εμπορία, λόγω της μικρής οικονομικής σπουδαιότητός του- ότι δεν πρέπει να θίγεται το δικαίωμα των Κρατών Μελών να υποβάλλουν τούτο σε ειδικές προδιαγραφές-

ότι πρέπει να μην εφαρμόζονται οι κοινοτικοί κανόνες στο πολλαπλασιαστικό υλικό το οποίο αποδεικνύεται ότι προορίζεται για εξαγωγή σε τρίτες χώρες-

ότι κοινοτικοί κανόνες θα πρέπει επίσης να θεσπισθούν από το Συμβούλιο, το αργότερο μέχρι την 31η Δεκεμβρίου 1969, όσον αφορά το πολλαπλασιαστικό υλικό το παραγόμενο στις τρίτες χώρες και τιθέμενο σε εμπορία εντός της Κοινότητος-

ότι, για να βελτιωθεί πέραν της γενετικής αξίας η εξωτερική ποιότητα του πολλαπλασιαστικού υλικού στην Κοινότητα, πρέπει να προβλέπονται ορισμένες προδιαγραφές όσον αφορά την τεχνική καθαρότητα, την ποιότητα και την ταξινόμηση σε μεγέθη-

ότι, για να εξασφαλισθεί η ταυτότητα του πολλαπλασιαστικού υλικού, πρέπει να θεσπισθούν κοινοτικοί κανόνες σχετικοί με το διαχωρισμό των παρτίδων, τη συσκευασία, το σφράγισμα και τη σήμανση- ότι γι'αυτό πρέπει οι ετικέτες να φέρουν τις αναγκαίες ενδείξεις για την άσκηση του επισήμου ελέγχου, καθώς και για την πληροφόρηση του αμπελουργού και να επισημαίνουν τον κοινοτικό χαρακτήρα του συστήματος-

ότι, για να εξασφαλίζεται κατά την εμπορία η τήρηση τόσο των σχετικών με την ποιότητα του πολλαπλασιαστικού υλικού όρων όσο και των διατάξεων που διασφαλίζουν την ταυτότητά του, τα Κράτη Μέλη πρέπει να προβλέπουν τις κατάλληλες διατάξεις ελέγχου-

ότι το πολλαπλασιαστικό υλικό που πληροί τους όρους αυτούς δεν πρέπει να υπόκειται, με την επιφύλαξη της εφαρμογής του άρθρου 36 της συνθήκης, παρά μόνο στους περιορισμούς εμπορίας που προβλέπονται από τους κοινοτικούς κανονισμούς-

ότι πρέπει, μέχρι της καταρτίσεως κοινού καταλόγου ποικιλιών, οι περιορισμοί αυτοί να περιλαμβάνουν ιδίως το δικαίωμα των Κρατών Μελών να περιορίζουν την εμπορία του πολλαπλασιαστικού υλικού σε εκείνη των ποικιλιών που έχει καλλιεργητική αξία και χρησιμότητα για το έδαφός τους- ότι δεν είναι σκόπιμο να αποφασισθεί επί του παρόντος, αν και με ποιες προϋποθέσεις τα Κράτη Μέλη δύνανται να απαγορεύουν εν όλω ή εν μέρει την καλλιέργεια ορισμένων ποικιλιών αμπέλου στο έδαφός τους-

ότι είναι αναγκαίο να αναγνωρίζεται, υπό ορισμένες προϋποθέσεις, ότι το πολλαπλασιαστικό υλικό που παράγεται σε άλλα Κράτη Μέλη από βασικό πολλαπλασιαστικό υλικό που πιστοποιείται σε Κράτος Μέλος είναι ισοδύναμο με το πολλαπλασιαστικό υλικό που παράγεται σε αυτό το Κράτος Μέλος-

ότι, για τις περιόδους που ο εφοδιασμός με πιστοποιημένο πολλαπλασιαστικό υλικό διαφόρων κατηγοριών ή με πολλαπλασιαστικό υλικό "standard" αντιμετωπίζει δυσκολίες, πρέπει να γίνεται αποδεκτό προσωρινά πολλαπλασιαστικό υλικό που υπόκειται σε μειωμένες απαιτήσεις-

ότι για να εναρμονισθούν οι τεχνικές μέθοδοι πιστοποιήσεως και ελέγχου του πολλαπλασιαστικού υλικού "standard" των διαφόρων Κρατών Μελών και να υπάρξουν στο μέλλον δυνατότητες συγκρίσεως μεταξύ του πιστοποιημένου ή ελεγχομένου στο εσωτερικό της Κοινότητος υλικού και εκείνου που προέρχεται από τρίτες χώρες ενδείκνυται να διεξάγονται κοινοτικές δοκιμές στα Κράτη Μέλη για να διαπιστωθεί η ποιότητα του πολλαπλασιαστικού υλικού των διαφόρων κατηγοριών-

ότι πρέπει να ανατεθεί στην Επιτροπή η μέριμνα της λήψεως ορισμένων μέτρων εφαρμογής- ότι για τη διευκόλυνση της εφαρμογής των προαναφερθέντων μέτρων πρέπει να προβλεφθεί διαδικασία που να καθιερώνει στενή συνεργασία μεταξύ των Κρατών Μελών και της Επιτροπής στο πλαίσιο της Μονίμου Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία αφορά το υλικό αγενούς πολλαπλασιασμού της αμπέλου, εφ' εξής καλούμενο "πολλαπλασιαστικό υλικό", που παράγεται και τίθεται σε εμπορία στο εσωτερικό της Κοινότητος.

Άρθρο 2

1. Κατά την έννοια της παρούσας οδηγίας νοούνται ως:

Α. Άμπελος: Τα φυτά του γένους Vitis (L.) που προορίζονται για την παραγωγή σταφυλών ή για χρησιμοποίηση ως πολλαπλασιαστικού υλικού για τα ίδια αυτά φυτά.

Β. Πολλαπλασιαστικό υλικό:

ι) Φυτά αμπέλου "" ID="1">α) έρριζα απλά:> ID="2">τμήματα κληματίδων αμπέλου έρριζα και όχι εμβολιασμένα, προοριζόμενα για αυτόρριζα φυτά ή για εμβολιασμό, επέχοντα θέση υποκειμένου:"> ID="1">β) έρριζα εμβολιασμένα:> ID="2">τμήματα κληματίδων αμπέλου ενωμένα μεταξύ τους με εμβολιασμό, των οποίων το υπόγειο τμήμα είναι έρριζο.">

ιι) Τμήματα φυτών αμπέλου "" ID="1">α) κληματίδες:> ID="2">βλαστοί ενός έτους-"> ID="1">β) έρριζα εμβολιάσιμα μοσχεύματα:> ID="2">τμήματα κληματίδων αμπέλου, προοριζόμενα να αποτελέσουν το υπόγειο μέρος (υποκείμενο) κατά την προετοιμασία για τη δημιουργία των εμβολιασμένων ερρίζων-"> ID="1">γ) εμβολιομοσχεύματα:> ID="2">τμήματα κληματίδων αμπέλου, προοριζόμενα να αποτελέσουν το εναέριο τμήμα κατά την προετοιμασία για τη δημιουργία των ερρίζων εμβολιασμένων ή κατά τον επί τόπου εμβολιασμό-"> ID="1">δ) άρριζα μοσχεύματα ριζοβολίας:> ID="2">τμήματα κληματίδων αμπέλου, προοριζόμενα για την παραγωγή ερρίζων απλών μοσχευμάτων.">

Γ. Μητρικές φυτείες: αμπελώνες προοριζόμενοι για παραγωγή αρρίζων μοσχευμάτων εμβολιασίμων και ριζοβολίας ή εμβολιομοσχευμάτων.

Δ. Φυτώρια: αμπελώνες προοριζόμενοι για παραγωγή ερρίζων μοσχευμάτων απλών και εμβολιασμένων.

Ε. Βασικό πολλαπλασιαστικό υλικό: το πολλαπλασιαστικό υλικό

α) που παράχθηκε υπό την ευθύνη του δημιουργού σύμφωνα με τους κανόνες της συντηρητικής επιλογής, όσον αφορά την ποικιλία-

β) που προορίζεται για την παραγωγή του πολλαπλασιαστικού υλικού-

γ) που ανταποκρίνεται στις προβλεπόμενες στα παραρτήματα I και II προϋποθέσεις για το βασικό πολλαπλασιαστικό υλικό- και

δ) για το οποίο διαπιστώθηκε μετά από επίσημη εξέταση ότι τηρήθηκαν οι προαναφερθείσες προϋποθέσεις.

Ζ. Πιστοποιημένο πολλαπλασιαστικό υλικό: το πολλαπλασιαστικό υλικό

α) που προέρχεται απευθείας από βασικό πολλαπλασιαστικό υλικό μιας ποικιλίας ή, κατόπιν αιτήσεως του δημιουργού, από πολλαπλασιαστικό υλικό ενός βλαστικού σταδίου προγενεστέρου του βασικού πολλαπλασιαστικού υλικού, το οποίο ανταποκρίθηκε, μετά από επίσημη εξέταση, στις προβλεπόμενες στα παραρτήματα I και II προϋποθέσεις για το βασικό πολλαπλασιαστικό υλικό-

β) που προορίζεται

- για την παραγωγή φυτών ή τμημάτων φυτών που χρησιμοποιούνται για την παραγωγή σταφυλών, ή

- για την παραγωγή σταφυλών-

γ) που ανταποκρίνονται στις προβλεπόμενες στα παραρτήματα I και II προϋποθέσεις για το πιστοποιημένο πολλαπλασιαστικό υλικό- και

δ) για το οποίο διεπιστώθη, μετά από επίσημη εξέταση, ότι τηρήθηκαν οι προαναφερθείσες προϋποθέσεις.

Η. Πολλαπλασιαστικό υλικό "standard": το πολλαπλασιαστικό υλικό:

α) που διαθέτει την ταυτότητα και καθαρότητα της ποικιλίας-

β) που προορίζεται

- για την παραγωγή φυτών ή τμημάτων φυτών που χρησιμοποιούνται για την παραγωγή σταφυλών-

γ) που ανταποκρίνεται στις προβλεπόμενες στα παραρτήματα I και II προϋποθέσεις για το πολλαπλασιαστικό υλικό "standard"- και

δ) για το οποίο διεπιστώθη, μετά από επίσημη εξέταση, ότι τηρήθηκαν οι προαναφερθείσες προϋποθέσεις.

Θ. Επίσημες διατάξεις: οι διατάξεις που λαμβάνονται

α) από τις αρχές ενός κράτους- ή

β) υπό την ευθύνη του κράτους, από νομικά πρόσωπα δημοσίου ή ιδιωτικού δικαίου- ή

γ) για βοηθητικές δραστηριότητες επίσης υπό τον έλεγχο του κράτους, από ορκωτά φυσικά πρόσωπα,

υπό την προϋπόθεση ότι τα προαναφερθέντα πρόσωπα υπό β) και γ) δεν αποκομίζουν ίδιο όφελος από την εφαρμογή των διατάξεων αυτών.

2. Τα Κράτη Μέλη δύνανται:

α) να προβλέπουν ότι μία επίσημη πιστοποίηση του πολλαπλασιαστικού υλικού ή ένας έλεγχος του πολλαπλασιαστικού υλικού "standard" δεν γίνεται, αν δεν υφίσταται κανονικά πολλαπλασιασμός ή εμπορία του υλικού αυτού στο έδαφός τους-

β) ως μεταβατικό μέτρο, μετά τη θέση σε ισχύ των αναγκαίων νομοθετικών, κανονιστικών και διοικητικών διατάξεων για τη συμμόρφωση προς τις διατάξεις της παρούσας οδηγίας, να προβλέπουν ότι το πολλαπλασιαστικό υλικό που χρησιμοποιήθηκε για την εγκατάσταση των μητρικών φυτειών ή των φυτωρίων είναι ισοδύναμο με το πολλαπλασιαστικό υλικό που πιστοποιήθηκε ή ελέγχθηκε κατά τις διατάξεις της παρούσας οδηγίας, αν το πολλαπλασιαστικό αυτό υλικό προσέφερε προ της χρησιμοποιήσεώς του τις ίδιες εγγυήσεις με το πολλαπλασιαστικό υλικό που έχει πιστοποιηθεί ή ελεγχθεί κατά τις διατάξεις της παρούσας οδηγίας.

Άρθρο 3

1. Τα Κράτη Μέλη ορίζουν ότι το πολλαπλασιαστικό υλικό της αμπέλου δύναται να τεθεί σε εμπορία μόνο:

- αν πιστοποιήθηκε επίσημα ως "βασικό πολλαπλασιαστικό υλικό" ή "πιστοποιημένο πολλαπλασιαστικό υλικό" ή αν πρόκειται για πολλαπλασιαστικό υλικό "standard" επίσημα ελεγμένο, και

- αν πληροί τις προβλεπόμενες στο παράρτημα II προϋποθέσεις.

2. Τα Κράτη Μέλη δύνανται να προβλέπουν παρεκκλίσεις από τις διατάξεις της παραγράφου 1:

α) για πολλαπλασιαστικό υλικό βλαστικών σταδίων προγενεστέρων του βασικού υλικού-

β) για πειράματα ή επιστημονικούς σκοπούς-

γ) για εργασίες επιλογής.

3. Τα Κράτη Μέλη δύνανται να προβλέπουν παρεκκλίσεις για τα άρριζα εμβολιάσιμα μοσχεύματα όσον αφορά το ελάχιστο μήκος τους (παράρτημα II μέρος III σημείο 1 Β υπό α).

4. Η Επιτροπή δύναται, σύμφωνα με την προβλεπομένη στο άρθρο 17 διαδικασία:

α) να επιτρέπει στα Κράτη Μέλη, κατά παρέκκλιση των διατάξεων του παραρτήματος II μέρος II σημείο 1, να κατατάσσουν τα έρριζα εμβολιασμένα, τα προερχόμενα από το συνδυασμό πιστοποιημένου πολλαπλασιαστικού υλικού, εμβολιασμένου επί "standard" πολλαπλασιαστικού υλικού, ως πιστοποιημένο πολλαπλασιαστικό υλικό- η άδεια αυτή χορηγείται μόνο για καθορισμένη μεταβατική περίοδο και το αργότερο μέχρις ότου οι νέες φυτείες στα εν λόγω Κράτη Μέλη εξασφαλίσουν επαρκές βασικό πολλαπλασιαστικό υλικό και πιστοποιημένο πολλαπλασιαστικό υλικό-

β) να ορίζει ότι το πολλαπλασιαστικό υλικό ορισμένων ποικιλιών της αμπέλου δύναται να τεθεί σε εμπορία, από τις οριζόμενες ημερομηνίες, μόνο αν έχει πιστοποιηθεί επίσημα ως "βασικό πολλαπλασιαστικό υλικό" ή "πιστοποιημένο πολλαπλασιαστικό υλικό".

Άρθρο 4

Τα Κράτη Μέλη δύνανται για τη δική τους παραγωγή να ορίζουν όσον αφορά τις προβλεπόμενες στα παραρτήματα I και II προϋποθέσεις, συμπληρωματικές ή αυστηρότερες προϋποθέσεις για την πιστοποίηση, καθώς και για τον έλεγχο του "standard" πολλαπλασιαστικού υλικού.

Άρθρο 5

1. Κάθε Κράτος Μέλος καταρτίζει κατάλογο των επιτρεπομένων επίσημα ποικιλιών αμπέλου για την πιστοποίηση καθώς και για τον έλεγχο του "standard" πολλαπλασιαστικού υλικού στο έδαφός του. Ο κατάλογος αναφέρει τα κυριότερα μορφολογικά και φυσιολογικά χαρακτηριστικά που επιτρέπουν τη διάκριση των ποικιλιών μεταξύ τους.

2. Ποικιλία είναι δεκτή προς πιστοποίηση ή προς έλεγχο, μόνον αν έχει διαπιστωθεί από επίσημες εξετάσεις ή επίσημους ελέγχους, που πραγματοποιούνται ιδίως σε καλλιέργεια, ότι η ποικιλία είναι ικανοποιητικά ομοιόμορφη και σταθερή.

Αν είναι γνωστό ότι η ποικιλία τίθεται σε εμπορία σε άλλη χώρα υπό άλλη ονομασία, η ονομασία αυτή καταγράφεται ομοίως.

3. Οι αποδεκτές ποικιλίες ελέγχονται κανονικά και επίσημα. Αν μία από τις προϋποθέσεις της αποδοχής για την πιστοποίηση ή για τον έλεγχο δεν πληρούται πια, η αποδοχή ακυρώνεται και η ποικιλία διαγράφεται από τον κατάλογο.

4. Ο κατάλογος των ποικιλιών ως και οι διάφορες τροποποιήσεις του κοινοποιούνται αμέσως στην Επιτροπή η οποία τις ανακοινώνει στα άλλα Κράτη Μέλη.

Άρθρο 6

Τα Κράτη Μέλη ορίζουν ότι κατά τη διάρκεια της διαδικασίας ελέγχου των ποικιλιών τα δείγματα λαμβάνονται επίσημα σύμφωνα με κατάλληλες μεθόδους.

Άρθρο 7

Τα Κράτη Μέλη ορίζουν ότι το πολλαπλασιαστικό υλικό συγκομίζεται, συσκευάζεται, αποθηκεύεται, μεταφέρεται σε ξεχωριστές παρτίδες και σημαίνεται κατά ποικιλία και κατά περίπτωση για το βασικό πολλαπλασιαστικό υλικό και το πιστοποιημένο πολλαπλασιαστικό υλικό κατά κλώνο.

Άρθρο 8

1. Τα Κράτη Μέλη ορίζουν ότι το πολλαπλασιαστικό υλικό δύναται να τεθεί σε εμπορία μόνο σε παρτίδες ικανοποιητικά ομοιογενείς και σε συσκευασία ή δέματα κλειστά, εφοδιασμένα σύμφωνα με τις διατάξεις των άρθρων 9 και 10 με σύστημα σφραγίσεως και σημάνσεως. Η συσκευασία γίνεται σύμφωνα με τις διατάξεις του παραρτήματος III.

2. Τα Κράτη Μέλη δύνανται να προβλέπουν για την εμπορία μικρών ποσοτήτων παραδοτέων στον τελευταίο καταναλωτή καθώς και για την εμπορία των μοσχευμάτων σε δοχεία, σε κιβώτια ή χαρτοκιβώτια αποκλίσεις από τις διατάξεις της παραγράφου 1 όσον αφορά την προετοιμασία, τη συσκευασία, το σύστημα σφραγίσεως και τη σήμανση.

Άρθρο 9

Τα Κράτη Μέλη ορίζουν ότι οι συσκευασίες και τα δέματα του πολλαπλασιαστικού υλικού κλείνονται από υπεύθυνο πρόσωπο έτσι ώστε κατά το άνοιγμα της συσκευασίας ή του δέματος, το σύστημα σφραγίσεως να καταστρέφεται και να μη δύναται να επανατοποθετηθεί.

Άρθρο 10

1. Τα Κράτη Μέλη ορίζουν ότι οι συσκευασίες και τα δέματα του πολλαπλασιαστικού υλικού εφοδιάζονται από τον υπεύθυνο της σφραγίσεως με μία εξωτερική ετικέτα σύμφωνα με το παράρτημα IV, συντεταγμένη σε μία από τις επίσημες γλώσσες της Κοινότητος η οποία στερεώνεται από το σύστημα σφραγίσεως. Το χρώμα της ετικέτας είναι λευκό για το βασικό πολλαπλασιαστικό υλικό, μπλε για το πιστοποιημένο πολλαπλασιαστικό υλικό και βαθύ κίτρινο για το "standard" πολλαπλασιαστικό υλικό.

2. Τα Κράτη Μέλη δύνανται να ορίζουν ότι κάθε παρτίδα συνοδεύεται επίσης από ένα έντυπο στο οποίο περιλαμβάνονται οι ενδείξεις της ετικέτας.

Άρθρο 11

Τα Κράτη Μέλη μεριμνούν ώστε η ταυτότητα του πολλαπλασιαστικού υλικού να εξασφαλίζεται από τη συγκομιδή, μέχρι την παράδοση στον τελευταίο καταναλωτή, με σύστημα επισήμου ελέγχου το οποίο καθόρισαν ή ενέκριναν. Λαμβάνουν όλα τα πρόσφορα μέτρα που επιτρέπουν κατά την εμπορία να διεξάγεται τουλάχιστον με δειγματοληψία ο επίσημος έλεγχος του πολλαπλασιαστικού υλικού σύμφωνα με τις προϋποθέσεις που προβλέπονται από την παρούσα οδηγία.

Άρθρο 12

1. Τα Κράτη Μέλη μεριμνούν ώστε το βασικό πολλαπλασιαστικό υλικό και το πιστοποιημένο πολλαπλασιαστικό υλικό, το οποίο πιστοποιήθηκε επίσημα και του οποίου η συσκευασία σφραγίσθηκε και σημάνθηκε σύμφωνα με την παρούσα οδηγία, ως και το "standard" πολλαπλασιαστικό υλικό του οποίου η συσκευασία σφραγίσθηκε και σημάνθηκε σύμφωνα με την παρούσα οδηγία, να υπόκεινται μόνο στους περιορισμούς εμπορίας που προβλέπονται από την παρούσα οδηγία όσον αφορά τα χαρακτηριστικά τους, τις διατάξεις ελέγχου, τη σήμανση και τη σφράγιση.

2. Τα Κράτη Μέλη δύνανται:

α) να ορίζουν ότι, εφ' όσον δεν έχουν τεθεί σε ισχύ οι διατάξεις που ελήφθησαν από την Επιτροπή, σύμφωνα με το άρθρο 3 παράγραφος 4 υπό β), το πολλαπλασιαστικό υλικό ορισμένων ποικιλιών της αμπέλου δύναται να τεθεί σε εμπορία από ορισμένη ημερομηνία, μόνο αν πρόκειται για πολλαπλασιαστικό υλικό που πιστοποιήθηκε επίσημα ως "βασικό πολλαπλασιαστικό υλικό" ή ως "πιστοποιημένο πολλαπλασιαστικό υλικό"-

β) να περιορίζουν την εμπορία του πολλαπλασιαστικού υλικού στο πολλαπλασιαστικό υλικό των εγγεγραμμένων ποικιλιών σε εθνικό κατάλογο που βασίζεται επί της καλλιεργητικής αξίας και της αξίας χρησιμοποιήσεως για το έδαφός τους, μέχρι να τεθεί σε εφαρμογή κοινός κατάλογος ποικιλιών. Οι προϋποθέσεις εγγραφής στον κατάλογο αυτό είναι για τις ποικιλίες που προέρχονται από άλλα Κράτη Μέλη οι ίδιες όπως και για τις εθνικές ποικιλίες.

Άρθρο 13

Τα Κράτη Μέλη ορίζουν ότι πολλαπλασιαστικό υλικό που προέρχεται απευθείας από βασικό πολλαπλασιαστικό υλικό που πιστοποιήθηκε σε Κράτος Μέλος και συλλέγεται σε άλλο Κράτος Μέλος δύναται να πιστοποιείται στο κράτος παραγωγής του βασικού πολλαπλασιαστικού υλικού, εφ' όσον έχει υποβληθεί σε καλλιεργητικό έλεγχο που να ικανοποιεί τις προβλεπόμενες στο παράρτημα I προϋποθέσεις και εφ'όσον διαπιστώθηκε κατά την επίσημη εξέταση ότι τηρήθηκαν οι προβλεπόμενες στο παράρτημα II προϋποθέσεις.

Άρθρο 14

1. Για την εξάλειψη των προσωρινών δυσκολιών γενικού εφοδιασμού σε βασικό πολλαπλασιαστικό υλικό, σε πιστοποιημένο πολλαπλασιαστικό υλικό ή σε "standard" πολλαπλασιαστικό υλικό, που προκύπτουν σε ένα τουλάχιστον Κράτος Μέλος και που είναι ανυπέρβλητες στο εσωτερικό της Κοινότητος, η Επιτροπή σύμφωνα με την προβλεπομένη στο άρθρο 17 διαδικασία επιτρέπει σε ένα ή περισσότερα Κράτη Μέλη να δεχθούν στην εμπορία για μία καθορισμένη περίοδο πολλαπλασιαστικό υλικό μιας κατηγορίας που υπόκειται σε μειωμένες απαιτήσεις.

2. Αν πρόκειται για κατηγορία πολλαπλασιαστικού υλικού μιας καθορισμένης ποικιλίας, το χρώμα της ετικέτας είναι αυτό που προβλέπεται για την ανάλογη κατηγορία και σε κάθε άλλη περίπτωση είναι καφέ. Η ετικέτα αναφέρει πάντοτε ότι πρόκειται για πολλαπλασιαστικό υλικό μιας κατηγορίας που υπόκειται σε μειωμένες προδιαγραφές.

Άρθρο 15

1. Η παρούσα οδηγία δεν εφαρμόζεται σε πολλαπλασιαστικό υλικό που έχει αποδειχθεί ότι προορίζεται για εξαγωγή σε τρίτες χώρες.

2. Κατόπιν προτάσεως της Επιτροπής, το Συμβούλιο, με ειδική πλειοψηφία θεσπίζει, το αργότερο έως την 31η Δεκεμβρίου 1969, τις διατάξεις περί του πολλαπλασιαστικού υλικού που παράγεται στις τρίτες χώρες και τίθεται σε εμπορία στο εσωτερικό της Κοινότητος.

Άρθρο 16

1. Κοινοτικές δοκιμές διεξάγονται στο εσωτερικό της Κοινότητος, για να εκτιμηθεί η ποιότητα του πολλαπλασιαστικού υλικού- οι δοκιμές υποβάλλονται σε εξέταση από την επιτροπή όπως αναφέρεται στο άρθρο 17.

2. Σε πρώτο στάδιο, οι δοκιμές χρησιμεύουν στην εναρμόνιση των μεθόδων πιστοποιήσεως του πιστοποιημένου πολλαπλασιαστικού υλικού και των μεθόδων ελέγχου του "standard" πολλαπλασιαστικού υλικού, με σκοπό την επίτευξη ισοδυνάμων αποτελεσμάτων. Μόλις επιτευχθεί ο σκοπός αυτός, οι δοκιμές αποτελούν το αντικείμενο ετησίας εκθέσεως δραστηριότητος που κοινοποιείται εμπιστευτικά στα Κράτη Μέλη και στην Επιτροπή. Η Επιτροπή καθορίζει σύμφωνα με την προβλεπομένη στο άρθρο 17 διαδικασία την ημερομηνία κατά την οποία συντάσσεται για πρώτη φορά η έκθεση.

3. Η Επιτροπή θεσπίζει σύμφωνα με την προβλεπομένη στο άρθρο 17 διαδικασία τις αναγκαίες διατάξεις για την εκτέλεση των δοκιμών. Το πολλαπλασιαστικό υλικό που παράγεται σε τρίτες χώρες δύναται να περιληφθεί στις δοκιμές.

Άρθρο 17

1. Στην περίπτωση που γίνεται αναφορά στη διαδικασία που καθορίζεται στο παρόν άρθρο, η Μόνιμη Επιτροπή Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση που συστήθηκε με την απόφαση του Συμβουλίου της 14ης Ιουνίου 1966(2), αποκαλουμένη στο εξής η "επιτροπή", συγκαλείται από τον πρόεδρό της είτε με δική του πρωτοβουλία είτε με αίτηση του αντιπροσώπου Κράτους Μέλους.

2. Στην επιτροπή οι ψήφοι των Κρατών Μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.

3. Ο αντιπρόσωπος της Επιτροπής υποβάλλει σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας που δύναται να ορίσει ο πρόεδρος ανάλογα με τον επείγοντα χαρακτήρα των προς εξέταση θεμάτων. Η επιτροπή αποφαίνεται με πλειοψηφία δώδεκα ψήφων.

4. Η Επιτροπή θεσπίζει μέτρα που τυγχάνουν αμέσου εφαρμογής. Εν τούτοις, αν αυτά δεν είναι σύμφωνα με τη γνώμη της επιτροπής, τα μέτρα αυτά ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή δύναται να αναβάλει κατά ένα μήνα το αργότερο από της ανακοινώσεως αυτής την εφαρμογή των μέτρων που αποφάσισε.

Το Συμβούλιο, με ειδική πλειοψηφία, δύναται να λάβει διαφορετική απόφαση εντός προθεσμίας ενός μηνός.

Άρθρο 18

Η παρούσα οδηγία δεν θίγει τις διατάξεις των εθνικών νομοθεσιών που δικαιολογούνται από λόγους προστασίας της υγείας και της ζωής των ανθρώπων και των ζώων ή διατηρήσεως των φυτικών οργανισμών ή προστασίας της βιομηχανικής και εμπορικής ιδιοκτησίας.

Άρθρο 19

Τα Κράτη Μέλη θέτουν σε ισχύ το αργότερο την 1η Ιουλίου 1969 τα αναγκαία μέτρα για να συμμορφωθούν με τις διατάξεις της παρούσας οδηγίας και πληροφορούν περί αυτών αμέσως την Επιτροπή.

Άρθρο 20

Η παρούσα οδηγία απευθύνεται στα Κράτη Μέλη.

Έγινε στο Λουξεμβούργο, στις 9 Απριλίου 1968.

Για την Επιτροπή

Ο Πρόεδρος

E. FAURE

(1) ΕΕ αριθ. 156 της 15.7.1967, σ. 30.

(2) ΕΕ αριθ. 125 της 11.7.1966, σ. 2289/66.

ΠΑΡΑΡΤΗΜΑ I

ΠΡΟΫΠΟΘΕΣΕΙΣ ΠΟΥ ΑΦΟΡΟΥΝ ΤΗΝ ΚΑΛΛΙΕΡΓΕΙΑ I. Γενικές προϋποθέσεις

1. Η καλλιέργεια διαθέτει την ταυτότητα και καθαρότητα της ποικιλίας.

2. Η καλλιεργητική κατάσταση του αγρού παραγωγής και η κατάσταση αναπτύξεως της καλλιέργειας επιτρέπουν ικανοποιητικό έλεγχο της ταυτότητος και καθαρότητος της ποικιλίας.

3. Υπάρχει μεγίστη εγγύηση ότι το έδαφος δεν είναι προσβεβλημένο από επιβλαβείς οργανισμούς, ιδιαιτέρως από ιούς, κατά τη φύτευση των φυτωρίων και των μητρικών φυτειών που προορίζονται για την παραγωγή βασικού πολλαπλασιαστικού υλικού και πιστοποιημένου πολλαπλασιαστικού υλικού.

4. Η παρουσία επιβλαβών οργανισμών που μειώνουν την αξία χρησιμοποιήσεως του πολλαπλασιαστικού υλικού είναι ανεκτή μόνο στο κατώτατο δυνατό όριο.

5. Η καλλιέργεια προφυλάσσεται από φυτά που παρουσιάζουν συμπτώματα ασθενειών οφειλόμενα σε ιούς.

6. Το ποσοστό αποτυχίας των μητρικών φυτειών που προορίζονται για την παραγωγή του πιστοποιημένου πολλαπλασιαστικού υλικού δεν υπερβαίνει το 5% και των μητρικών φυτειών που προορίζονται για την παραγωγή του "standard" πολλαπλασιαστικού υλικού δεν υπερβαίνει το 10%. Το ποσοστό αποτυχίας δύναται εξαιρετικώς να υπερβαίνει τα ποσοστά αυτά, εφ' όσον οφείλεται σε φυσικούς παράγοντες.

7. Κατ' έτος διεξάγεται τουλάχιστον ένας καλλιεργητικός έλεγχος προ της συγκομιδής. Σε περίπτωση αμφισβητήσεως, που δύναται να ρυθμιστεί χωρίς να επηρεαστεί η ποιότητα του πολλαπλασιαστικού υλικού, γίνεται ένας δεύτερος καλλιεργητικός έλεγχος προ της συγκομιδής.

II. Ειδικές προϋποθέσεις

1. Τα φυτώρια δεν εγκαθίστανται στο εσωτερικό αμπελώνων για καρπό ή σε απόσταση ολίγων μέτρων από αυτούς.

2. Τα μέρη φυτών αμπέλου που χρησιμοποιούνται για την παραγωγή των απλών και εμβολιασμένων ερρίζων μοσχευμάτων προέρχονται από μητρικές φυτείες που έχουν ελεγχθεί ικανοποιητικά.

ΠΑΡΑΡΤΗΜΑ II

ΠΡΟΫΠΟΘΕΣΕΙΣ ΠΟΥ ΑΦΟΡΟΥΝ ΤΟ ΠΟΛΛΑΠΛΑΣΙΑΣΤΙΚΟ ΥΛΙΚΟ 1. Γενικές προϋποθέσεις

1. Το πολλαπλασιαστικό υλικό διαθέτει την ταυτότητα και καθαρότητα της ποικιλίας. Ανοχή 1% είναι αποδεκτή κατά την εμπορία του "standard" πολλαπλασιαστικού υλικού.

2. Ελαχίστη τεχνική καθαρότητα: 96%.

Θεωρούνται ως τεχνικώς μη καθαρά:

α) το εν μέρει ή εν όλω αποξηραμένο πολλαπλασιαστικό υλικό, ακόμη και αν υπέστη ενυδάτωση μετά την αποξήρανσή του-

β) το πολλαπλασιαστικό υλικό που υπέστη βλάβη, συστροφή ή τραυματισμό, ιδίως εκείνο που κατεστράφη από χαλάζι ή παγετώνα, συνθλιμμένο ή σπασμένο.

3. Η παρουσία επιβλαβών οργανισμών που μειώνουν την αξία χρησιμοποιήσεως του πολλαπλασιαστικού υλικού είναι ανεκτή μόνο στο κατώτατο δυνατό όριο.

II. Ειδικές προϋποθέσεις

1. Έρριζα εμβολιασμένα φυτά:

Τα έρριζα εμβολιασμένα φυτά που προέρχονται από τον συνδυασμό βασικού πολλαπλασιαστικού υλικού εμβολιασμένου σε βασικό πολλαπλασιαστικό υλικό, καθώς και βασικό πολλαπλασιαστικό υλικό εμβολιασμένο επί πιστοποιημένου υλικού, κατατάσσονται στην κατηγορία του βασικού πολλαπλασιαστικού υλικού. Τα έρριζα εμβολιασμένα φυτά που προέρχονται από το συνδυασμό πιστοποιημένου πολλαπλασιαστικού υλικού εμβολιασμένου επί βασικού υλικού, καθώς, επίσης, από πιστοποιημένο πολλαπλασιαστικό υλικό εμβολιασμένο επί πιστοποιημένου πολλαπλασιαστικού υλικού, κατατάσσονται στην κατηγορία του πιστοποιημένου υλικού. Όλοι οι άλλοι συνδυασμοί κατατάσσονται ως "standard" πολλαπλασιαστικό υλικό.

2. Τμήματα φυτών αμπέλου:

Οι κληματίδες να έχουν φθάσει σε μία ικανοποιητική κατάσταση ωριμάνσεως του ξύλου. Η σχέση "ξύλου-εντεριώνης" να είναι κανονική για την ποικιλία.

III. Ταξινόμηση κατά μέγεθος

1. Άρριζα εμβολιάσιμα μοσχεύματα, άρριζα μοσχεύματα ριζοβολίας και εμβολιομοσχεύματα.

Α. Διάμετρος

Πρόκειται για τη μεγαλύτερη διάμετρο στη μικρότερη τομή.

α) Άρριζα εμβολιάσιμα μοσχεύματα και εμβολιομοσχεύματα:

αα) διάμετρος στο μικρότερο άκρο:

ι) για τη Vitis rupestris και τις διασταυρώσεις αυτής μετά της Vitis vinifera, 6 έως 12 χιλιοστόμετρα-

ιι) για τις άλλες ποικιλίες 6,5 έως 12 χιλιοστόμετρα-

το ποσοστό μοσχευμάτων που έχουν διάμετρο κατώτερη ή ίση με 7 χιλιοστόμετρα (mm) για την Vitis rupestris και τις διασταυρώσεις αυτής μετά της Vitis vinifera και κατώτερη ή ίση με 7,5 χιλιοστόμετρα (mm) για τις άλλες ποικιλίες δεν υπερβαίνει το 25% της μερίδος-

ββ) μεγίστη διάμετρος στο παχύτερο άκρο 14 χιλιοστόμετρα εκτός αν πρόκειται για εμβολιομοσχεύματα που προορίζονται για εμβολιασμό επί τόπου. Η δημιουργία κάλου πραγματοποιείται σε 2 χιλιοστόμετρα τουλάχιστον από τη βάση του κατωτέρω οφθαλμού.

β) Άρριζα μοσχεύματα ριζοβολίας:

Ελαχίστη διάμετρος στο μικρότερο άκρο: 3,5 χιλιοστόμετρα.

Β. Μήκος

Το μήκος μετράται αρχίζοντας από τη βάση του κατωτέρω κόμβου. Το ανώτατο μεσογονάτιο πρέπει να διατηρηθεί.

α) Άρριζα εμβολιάσιμα μοσχεύματα: ελάχιστο μήκος 1,05 m-

β) Άρριζα μοσχεύματα ριζοβολίας: ελάχιστο μήκος 55 cm- για τη Vitis vinifera 30 m-

γ) Εμβολιομοσχεύματα: ελάχιστο μήκος 50 cm και τουλάχιστον πέντε χρησιμοποιήσιμα μάτια.

2. Έρριζα απλά μοσχεύματα

Α. Διάμετρος

Η διάμετρος, μετρουμένη στο μέσο του μεσογονατίου, κάτω από την ανώτερη βλάστηση, και κατά τον μεγαλύτερο άξονα, είναι τουλάχιστον ίση με 5 χιλιοστόμετρα.

Β. Μήκος

Η απόσταση από του κατωτάτου σημείου εκπτύξεως των ριζών μέχρι του ανωτέρου σημείου εκπτύξεως της βλαστήσεως είναι τουλάχιστον ίση με:

α) 30 cm για τα άρριζα-

β) 22 cm για τα άλλα έρριζα μοσχεύματα.

Γ. Ρίζες

Κάθε φυτό έχει τουλάχιστον τρεις ρίζες καλώς ανεπτυγμένες και καταλλήλως κατανεμημένες. Εν τούτοις, η ποικιλία 420 Α δύναται να έχει μόνο δύο ρίζες καλώς ανεπτυγμένες, αρκεί να ευρίσκονται σε αντίθετες πλευρές.

3. Έρριζα εμβολιασμένα φυτά

α) ο βλαστός έχει τουλάχιστον μήκος 20 cm-

β) ρίζες: κάθε φυτό έχει τουλάχιστον τρεις ρίζες καλώς ανεπτυγμένες και καταλλήλως κατανεμημένες. Εν τούτοις, η ποικιλία 420 Α δύναται να έχει μόνο δύο ρίζες καλώς ανεπτυγμένες, αρκεί να ευρίσκονται σε αντίθετες πλευρές-

γ) συγκόλληση: κάθε φυτό παρουσιάζει μια ικανοποιητική συγκόλληση, ομαλή και στερεά.

ΠΑΡΑΡΤΗΜΑ III

ΤΥΠΟΠΟΙΗΣΗ Σύνθεση συσκευασίας ή δεμάτων:

"" ID="1">1. Έρριζα εμβολιασμένα> ID="2">25"> ID="1">2. Έρριζα απλά> ID="2">50"> ID="1">3. Εμβολιομοσχεύματα> ID="2">100 ή 200"> ID="1">4. Άρριζα εμβολιάσιμα μοσχεύματα> ID="2">200"> ID="1">5. Άρριζα μοσχεύματα ριζοβολίας υποκειμένων και ποικιλιών της Vitis vinifera> ID="2">200 ή 500"> ID="1">6. Άλλα άρριζα μοσχεύματα> ID="2">200">

ΠΑΡΑΡΤΗΜΑ IV

ΕΤΙΚΕΤΑ Α. Προδιαγεγραμμένες ενδείξεις

α) 1. "Προδιαγραφές ΕΟΚ".

2. Όνομα και διεύθυνση παραγωγού ή αριθμός αναγνωρίσεώς του.

3. Υπηρεσία πιστοποιήσεως ή ελέγχου και Κράτος Μέλος.

4. Σχετικός αριθμός παρτίδας.

5. Ποικιλία και ενδεχομένως ο κλώνος για έρριζα εμβολιασμένα, οι κλώνοι των άρριζων και τα εμβολιομοσχεύματα.

6. Κατηγορία.

7. Χώρα παραγωγής.

8. Ποσότητα.

9. Μήκος - για τα άρριζα εμβολιάσιμα μοσχεύματα, αν ένα Κράτος Μέλος έχει παρεκκλίσεις όσον αφορά το ελάχιστο μήκος (άρθρο 3 παράγραφος 3).

β) Για το πολλαπλασιαστικό υλικό "έρριζα απλά" και "έρριζα εμβολιασμένα" οι προβλεπόμενες υπό α) σημεία 1, 2, 5, 6 και 7 ενδείξεις είναι επαρκείς.

Β. Ελάχιστες διαστάσεις

α) 110 x 67 mm για τα άρριζα εμβολιάσιμα μοσχεύματα, τα άρριζα μοσχεύματα ριζοβολίας και τα εμβολιομοσχεύματα.

β) 80 x 70 mm, για τα έρριζα απλά και τα έρριζα εμβολιασμένα.